**กิจกรรมแลกเปลี่ยนเรียนรู้ (KM)
เรื่อง “ใช้ชีวิตอย่างไรไม่ให้เป็นหนี้”
ของสำนักหอสมุด มหาวิทยาลัยเทคโนโลยีมหานคร
-------------------------------------------------------------------------------------------------------------------------------------------**

 ในวันพฤหัสบดีที่ ๑๘ กันยายน ๒๕๖๑ สำนักหอสมุด ได้จัดกิจกรรมแลกเปลี่ยนการเรียนรู้ (KM) ภายในสำนักหอสมุดเรื่อง “ใช้ชีวิตอย่างไรไม่ให้เป็นหนี้” จึงขอนำเสนอแนวคิดและวิธีปฏิบัติสำหรับผู้ปฏิบัติงานให้บริการ ๙ หัวข้อ ดังนี้

**๑.**จดบันทึกให้เป็นนิสัย

 **ทำบันทึกรายรับ-รายจ่ายประจำวันอย่างละเอียด จะได้ทราบว่ารายจ่ายส่วนใหญ่หนักไปทางไหน กรณีหากเป็นของฟุ่มเฟือยเสียส่วนใหญ่ จะได้แก้ไขปัญหาได้อย่างตรงจุด**

๒.จัดสรรเงินได้ไม่เป็นหนี้

**แบ่งสัดส่วนในการใช้เงินให้เหมาะสม ช่วยลดค่าใช้จ่ายที่ฟุ่มเฟือย จะช่วยให้มีเงินใช้ตลอดทั้งเดือนโดยไม่เดือดร้อน
และมีเงินเหลือเก็บ**

 **๒.๑ *การออมเงินอย่างสม่ำเสมอ* โดยแบ่ง เงินออม เป็น 2 กรณี ดังนี้
 ๒.๑.๑ เงินฝากเผื่อฉุกเฉิน หรือเงินฝากเพื่ออนาคต**

 **๒.๑.๒ เงินฝากระยะยาว เช่น สลากออมสิน, สลาก ธกส. , พันธบัตร หรือกองทุนต่าง ๆ**

**๒.๒ *ค่าใช้จ่ายส่วนตัว* เช่น ค่าอาหาร ค่าเดินทาง ค่าใช้จ่ายในการท่องเที่ยวหรือการสังสรรค์**

๓.กดเครื่องคิดเลขก่อนกด ATM

 คำนวณรายจ่ายสุทธิก่อนกดเงินทุกครั้ง รวมไปถึงการใช้ Internet Banking เพื่อลดความเพลิดเพลินในการใช้เงิน นึกถึงอนาคตให้มากกว่าความสุขในปัจจุบัน หลีกเลี่ยงการใช้เงินในอนาคตโดยไม่จำเป็น(บัตรเครดิตหรือบัตรกดเงินสด หรือเงินกู้นอกระบบ) พึ่งพาบัตรเครดิตและการกู้ยืมเงินให้น้อยที่สุด

๔.ติดชอป(Shop)ต้องรู้ทัน

 **แยกความอยากออกจากความจำเป็น (ว่าสิ่งที่อยากได้นั้นตอบโจทย์อะไรหรือแค่ตอบสนองความต้องการเพียง**

**อย่างเดียว) ควรซื้อของที่จำเป็นต้องใช้มากกว่าของที่ไร้ความจำเป็น มิเช่นนั้นคุณอาจจะได้ขยะชิ้นใหญ่เพิ่มขึ้น เลือกซื้อของ**

**ตอนลดราคา ไม่ว่าจะเป็น Mid Year Sale! , Midnight sale!, Grand sale! ได้ แต่สินค้าต้องดีและมีคุณภาพ เหมาะสม**

**กับเงินที่เสียไป อย่าซื้อของที่ใกล้หมดอายุหรือเสื่อมคุณภาพเพียงเพราะราคาถูก**

๕.วิถีชีวิตเรียบง่าย

 **ใช้ชีวิตง่าย ๆ กินอยู่ต่ำกว่าฐานะ ทานอาหารนอกบ้านให้น้อยลง หันมาทำอาหารทานเอง เดินห้างหรูให้น้อยลง**

**เพื่อความประหยัด และลดรายจ่ายที่ไม่จำเป็น**

๖.เป็นหนี้บ้าง เพื่อชีวิตที่ดีกว่า

 **ลงทุนกับทรัพย์สินที่มีดอกผลงอกเงย เช่น ที่ดิน, อาคารพาณิชย์, ทาวน์เฮ้าส์, คอนโด เป็นต้น โดยส่วนมาก**

**อสังหาริมทรัพย์เหล่านี้จะสร้างรายได้เป็นกอบเป็นกำให้กับเจ้าของได้ในอนาคต**

๗.ลายเซ็นต์นั้นสำคัญไฉน?

 **อย่าเซ็นต์ค้ำประกันให้ใครทั้งสิ้น ไม่ว่าจะเป็นคนเพื่อนร่วมงาน หรือญาติพี่น้อง เช่น เซ็นต์ให้กู้เงินซื้อบ้าน ซื้อรถ**

**หรือกู้เงินเรียน(กยศ. / กรอ.) ไม่เช่นนั้นจะเป็นหนี้ไม่รู้ตัว**

๘.ใช้เงินเก่ง ต้องหาเงินให้เก่งกว่า

 **ทำอาชีพเสริมที่นอกเหนือจากงานประจำ เช่น ขายของออนไลน์ เสื้อผ้ามือสอง ของแฮนด์เมด หรือขนมโฮมเมด**

**เพื่อเพิ่มพูนรายได้ให้เพียงพอกับค่าใช้จ่าย**

๙.ทำบุญ บริจาคทานตามกำลังเพื่อความสุขทางใจ

 **ทำบุญตามกำลัง เช่น ทำบุญกับโรงพยาบาล สถานศึกษา หรือ ตามพื้นที่ห่างไกลความเจริญ**

# ...สรุป...

 **ทั้ง ๙ ข้อ ที่กล่าวมาข้างต้นนั้นมีความสอดคล้องกับแนวคิดเศรษฐกิจพอเพียง โดยเป็นการดำเนินชีวิตแบบ
ทางสายกลาง ตั้งอยู่บนหลัก ๓ ประการ คือ ๑.ความพอประมาณ ในการดำรงชีวิตให้เหมาะสม ไม่มากไปแต่ก็ไม่น้อยไป**

**มีความพอเหมาะ พอดี ๒.ความมีเหตุผล มีทักษะในการตัดสินใจเกี่ยวกับความพอเพียงได้อย่างสมเหตุสมผล และ
๓.การมีภูมิคุ้มกัน มีการเตรียมความพร้อมรับการเปลี่ยนแปลงที่จะเกิดขึ้นในอนาคต จากแนวคิดที่กล่าวมานั้นเราสามารถนำมาประยุกต์ใช้ในการดำรงชีวิตตามฐานานุรูปของแต่ละบุคคล เพื่อยกระดับฐานะและคุณภาพชีวิตให้ดียิ่งขึ้น**

ฝากไว้ให้คิด....

“ที่สุดแห่งความเสียดาย คือ ตายแล้วใช้เงินไม่หมด” “ที่สุดแห่งความสลด คือ ใช้เงินหมดแล้วยังไม่ตาย ”